41. ΑΠΟΦΑΣΙΣ ΥΠΟΥΡΓΟΥ ΕΣΩΤΕΡΙΚΩΝ Αριθ.39655 της 19 Μαΐου/27 Ιουν. 1970 (ΦΕΚ Β'440) Περί των όρων χορηγήσεως δανείων εις Κοινότητας εκ του ειδικού λογαριασμού του άρθρ.67 Ν.Δ.3033/1954 και του τρόπου διαχειρίσεως και εξοφλήσεως αυτών. Έχοντες υπ' όψιν τας διατάξεις: 1.Των άρθρ.183 και 185 του δημοτικού και κοινοτικού κώδικος. 2.Του άρθρ.87 του από 24.9.1958 Β.Δ/τος "περί κωδικοποιήσεως εις ενιαίον κείμενον νόμου των ισχυουσών διατάξεων, περί των προσόδων των δήμων και κοινοτήτων". 3.Του από 17.5.1959 Β.Δ/τος "περί οικονομικής διοικήσεως και λογιστικού των δήμων και κοινοτήτων" και 4.Του υπ' αριθ. 468/1968 Β/Δ/τος "περί εκτελέσεως δημοτικών και κοινοτικών έργων και προμηθειών", αποφασίζομεν: Ορίζομεν τους όρους και προϋποθέσεις χορηγήσεως ατόκων δανείων εις κοινότητας εκ του παρά τω Ταμείω Παρακαταθηκών και Δανείων υπάρχοντος λογαριασμού, υπό τον τίτλον "Κεφάλαια προς ενίσχυσιν κοινοτήτων δι' έργα κοινής ωφελείας άρθρ. 67 Ν.Δ.3033/1954", ως κάτωθι: 1.Το ποσόν εκάστου των ανωτέρω δανείων ορίζεται, κατ' ανώτατον όριον, εις (300.000) δραχμάς. Εις περίπτωσιν καθ' ην ο προϋπολογισμός της δαπάνης του έργου υπερβαίνη το ποσόν αυτό, η χορήγησις του δανείου θα εγκρίνηται, μόνον εφ' όσον εκ των διαθεσίμων της κοινότητος και εκ της προσφερομένης προσωπικής εργασίας των κατοίκων, δύναται να καλυφθή η επί πλέον διαφορά. Δια της υπ' αριθ.66514 της 25 Ιουλ./10 Σεπτ. 1975 (ΦΕΚ Β'952) αποφ. Υπ. Εσωτερικών το ανωτέρω όριον των 300.000 δραχμών ηυξήθη εις 500.000, δια τα χορηγούμενα δάνεια εις δήμους κάτω των 10.000 κατοίκων και τας κοινότητας. 2.Τα ανωτέρω δάνεια θα χορηγώνται δια την εκτέλεσιν έργων κοινής ωφελείας, προτιμωμένων των τοιούτων υδρεύσεως και εκείνων δι' α είναι νόμω εφικτή η επιβολή ανταποδοτικών τελών. 3.Αποκλείεται η χορήγησις δανείου, εφ' όσον δεν είναι εξησφαλισμένη η εμπρόθεσμος επιστροφή αυτού, είτε δια της επιβολής ανταποδοτικών τελών εις βάρος των ποιησαμένων χρήσιν του εκτελεσθησομένου έργου, είτε εκ των εσόδων της κοινότητος. 4.Η διαχείρισις του δανείου θα γίνεται δια του προϋπολογισμού της κοινότητος, αναμορφουμένου προσηκόντως, η δε εκτέλεσις των έργων, συμφώνως προς τας εκάστοτε ισχυούσας διατάξεις, περί τρόπου εκτελέσεως κοινοτικών έργων. 5.Προς διασφάλισιν της αποκλειστικής διαθέσεως του δανείου, δι' ον σκοπόν συνωμολογήθη, ο ταμίας θα εισάγη το προϊόν του δανείου εις την διαχείρισιν της κοινότητος, υπό λογαριασμόν "Κεφάλαια δι' ειδικούς σκοπούς" κατά τα εκάστοτε ισχύοντα, περί τηρήσεως τοιούτων λογαριασμών. 6.Μετά την έγκρισιν της χορηγήσεως του δανείου, θα επακολουθή η υπογραφή του δανειστικού συμβολαίου, υπό τύπον ιδιωτικού εγγράφου, μεταξύ του οικείου νομάρχου, ενεργούντος ως εντολοδόχου ημών και του νομίμου εκπροσώπου της Κοινότητος. (Αντί της σελ. 318,23) Σελ. 318,23(α) Τεύχος 577 - Σελ. 83 Έσοδα Δήμων και Κοινοτήτων 3.Ζ.α.40-41 7.Ως χρονολογία καταβολής της πρώτης δόσεως θα ορίζηται, δια του δανειστικού συμβολαίου, η 31η Μαρτίου ή 30ή Σεπτεμβρίου μετά  πάροδονέτους, αφ' ης υπεγράφη το δανειστικόν συμβόλαιον, των δε λοιπών δόσεων, η αντίστοιχος ημερομηνία των επομένων ετών, αναλόγως της διαρκείας του δανείου, της οριζομένης εκάστοτε δια της χορηγήσεως τούτου αποφάσεως του Υπουργείου. 8.Το αρμόδιον Δημόσιον Ταμείον, καθ' έκαστον έτος, θα προέρχηται επί τη βάσει του δανειστικού συμβολαίου, εις την βεβαίωσιν οίκοθεν εκάστης χρεωλυτικής δόσεως. 9.Η μέριμνα, δια την παρακολούθησιν της εξοφλήσεως των δανείων, ανατίθεται εις το Ταμείον Παρακαταθηκών και Δανείων, όπερ θα αποστέλη εις το Υπουργείον, κατά μήνα Οκτώβριον εκάστου έτους, αντίγραφα των μερίδων των λογαριασμών των οφειλετριών κοινοτήτων, προκειμένου να διατάσση την λήψιν των ενδεικνυομένων διοικητικών μέτρων, δια την είσπραξιν των εκάστοτε καθυστερουμένων χρεωλυσίων. 10.Το δάνειον ανακαλείται εάν δεν περατωθή η εκτέλεσις του έργου, εντός της ταχθείσης προθεσμίας, δια της περί χορηγήσεως του δανείου αποφάσεως. 11.Η ισχύς της παρούσης άρχεται μετά πάροδον μηνός από της δημοσιεύσεώς της εις την Εφημερίδα της Κυβερνήσεως, ότε παύει ισχύουσα η επί του αυτού θέματος υπ' αριθ.83288/340/18.11.54 απόφασις ημών. Η ανωτέρω απόφασις ετροποποιήθη δια της υπ' αριθ.66514 της 25/30 Ιουλ. 1975 (ΦΕΚ Β'788) ομοίως και ηυξήθη το ανώτατον όριον των χορηγουμένων εις τους δήμους (κάτω των 10.000 κατοίκων) και τας κοινότητας δανείων από 300.000 εις 500.000 δραχμάς. Σελ. 318,24(α) Τεύχος 577 - Σελ. 84 3.Ζ.α.41 Έσοδα Δήμων και Κοινοτήτων